NaiveNeuron/SloPal huggingface dataset:
Kozelová, Monika, poslankyňa NR SR (2020-11-04):
Vážený pán kolega, obe strany v tomto konflikte sú vinné a hlavne zo zabíjania civilov, takže to treba povedať. A ja si myslím, že v tejto situácii prvá vec, ktorú treba urobiť, je najskôr zastaviť násilie a potom hľadať riešenia. A, a na margo toho, toho samotného konfliktu, ktorý eskaloval v poslednom období, konflikt má svoju históriu, to už som povedala predtým a treba si spomenúť aj na vyhostenie 25 % obyvateľov azerbajdžanského pôvodu a Arménsko navyše okupuje šesť provincií Azerbajdžanu mimo Náhorného Karabachu. Tým nechcem povedať, že by som schvaľovala to, čo sa deje, a neschvaľujem, samozrejme, ani kroky Azerbajdžanu, len poukazujem na to, že obe strany sa dopustili spústy krívd. Ale ako som povedala už na začiatku svojej faktickej pripomienky, v prvom rade potrebujeme zastaviť násilie a hľadať riešenia. Ďakujem.
Mičovský, Ján, poslanec NR SR (2014-11-08):
Ďakujem za slovo. Vážený pán premiér, ja by som naozaj bol rád vždy za každých okolností hrdý na svojho premiéra. Myslím to úprimne. Žiaľ, vaše dnešné vystúpenie mi to naozaj neumožnilo. Viete, pripadalo mi to ako ten žiak, ktorý prišiel domov so štvorkou, bolo to nepríjemné, ale zahladil to tým, že povedal rodičom: „Ale dostali dvaja ešte aj päťku." To predsa nebolo účelom dnešného dňa, aby ste mi toto všetko pospomínali. Tak ako tu už zaznelo, čo majú občania s tým, že vy ste to takto pospomínali? To jednoducho nebolo súčasťou programu dnešného dňa. Ale ja chcem povedať niečo iné, čo je súčasťou nás dvoch. Za vašej prvej vlády ste povedali 1. júla 2009 také veľmi dôležité slová na konto Lesov Slovenskej republiky, kde dodnes prebieha vyšetrovanie korupčných prípadov v rozsahu mnohých miliónov eur. Povedali ste slová a ja som ich celkom zobral ako pozitívne, že naozaj ste presvedčený, že sa musí zásadným spôsobom zmeniť systém riadenia, aby všetky podozrenia mohli byť dopredu minimalizované. Vy ste to, vážený pán premiér, dodnes neurobili. Uplynulo päť rokov a ja sa spytujem, prečo ste to neurobili? Naozaj ste to nemohli urobiť? Alebo je to kvôli tomu, aby mohol prebehnúť taký tender, aký prebehol pred pár mesiacmi, ktorý pripravil občanov Slovenskej republiky a lesníkov alebo ide ich pripraviť, keď nezasiahnete, o 14 mil. eur? Kvôli tomu ste nekonali päť rokov? Toto je vec, ktorá sa týka nás dvoch. A ja by som bol veľmi rád, keby ste na ňu reagovali. Ďakujem.
Hudák, Vazil, minister hospodárstva SR (2015-09-24):
Ďakujem za slovo. Vážený pán poslanec, Ministerstvo financií Slovenskej republiky pri založení spoločnosti Slovenská reštrukturalizačná, s. r. o., nad obligatórny rámec ustanovený Obchodným zákonníkom zriadilo trojčlennú dozornú radu, ktorá je kontrolným orgánom spoločnosti a dohliada na činnosť konateľa spoločnosti a na výkon činnosti spoločnosti. Dozorná rada schvaľuje vnútorné predpisy spoločnosti upravujúce podrobnosti o vykonanom rozhodnutí konateľa v obchodnom vedení spoločnosti, pričom konateľ spoločnosti je povinný o rozhodnutiach o obchodnom vedení spoločnosti informovať dozornú radu. Dozorná rada následne overuje postupy vo veciach spoločnosti a je oprávnená kedykoľvek nahliadať do obchodných a účtovných kníh, účtovných dokladov, spisov, záznamov a iných dokladov týkajúcich sa činnosti spoločnosti a zisťovať stav spoločnosti. V dozornej rade Slovenskej reštrukturalizačnej, s. r. o., sú dvaja zástupcovia Ministerstva financií Slovenskej republiky a jeden zástupca Slovenskej konsolidačnej, a. s. Ďakujem za pozornosť, skončil som.
Danko, Andrej, podpredseda NR SR (2024-05-10):
Pani poslankyňa Bihariová.
Burian, Jozef, poslanec NR SR (2010-08-11):
Ďakujem, pán predsedajúci. Myslím si, že môj dotaz bol čisto pragmatický a pán minister tu zdôvodnil nejakú metodiku, podľa ktorej teda Slovensko dosiahlo zlé podmienky pri vyjednávaní o eurovale. Myslím, že je tu niekoľko ďalších možností, ako by sa mali prepočítavať alebo tento systém myslím, že to už je potom len určitým spôsobom špekulácia. Ja sa pýtam, že prečo potom tento problém nebol predostretý a jednoducho prečo sa o tom neprejednávalo. Jednoducho vláda len sa teraz vyhovára na predchádzajúcu vládu, a to je „never ending story“. Ja ešte vlastne jednu otázku chcem a možno, že teda to budem, dostanem na to odpoveď. Euroval nie je, teda už nebude závislý potom, ak bude schválený v parlamente, v slovenskom parlamente. Slovenská vláda ani parlament nebude mať dosah na tento euroval. Chcem sa opýtať v prípade uplatnenia takejto pôžičky, povedzme pre krajinu ako je Portugalsko a iné krajiny, ktoré momentálne stratili svoj rating, stratili svoje pozície a je predpoklad, že možno, že v budúcnosti budú požadovať takúto pôžičku. Aký je rozdiel medzi Portugalskom, do ktorého už nebude môcť vstupovať vláda Slovenskej republiky a prípadne Grécko, ktoré povedzme prijíma teraz ozdravné opatrenia. Ja len tým chcem dávať do pomeru toho, že jednoducho nebolo celkom pravda korektné, ani to, čo hovoril pán minister financií, vzhľadom k tomu teda, že tá špekulácia v tej predvolebnej kampani bola vlastne zúžená na to, neposkytovať nikomu peniaze, ktorý je nezodpovedný. Ďakujem pekne.
Lipšic, Daniel, poslanec NR SR (2015-04-24):
Pán minister, ku kauze cétečka váš výrok znel takto: „Čiže tam nebolo žiadne nabalenie vymyslených peňazí. Podľa mňa je to pseudokauza.“ A potom ste povedali, že veď vyšetruje to Generálna prokuratúra, NAKA a tak ďalej. Zároveň hovoríte, že tam máte vlastných nominantov v správnej rade kvôli vyšetrovaniu tej kauzy. A im ste povedali, lebo ste ich nadriadený, že to je pseudokauza. Ako chcete vyšetriť tú kauzu, keď nominujete svojich podriadených do správnej rady, ktorým dáte verejne na známosť, pozor, názor ministra je, sa nič nestalo, je to pseudokauza. To je problém, pán minister, podľa mňa kľúčový. Druhá otázka. Nechcem potom k tomu už v záverečnom slove, PPP. Ja sa s vami o tom rád porozprávam. Ja som tu spomínal, vy ste tu vtedy povedali, že ste to nevideli, oficiálnu analýzu Európskej komisie, starú asi rok alebo rok a pol, ktorá mimoriadne varuje pred aplikáciou projektov PPP v zdravotníctve. Ja som to aj citoval. Presne som citoval, čo tá analýza hovorí. Vaša analýza sa opiera o tú známu analýzu Mott MacDonald spred, neviem, trinástich rokov, ktorá bola spochybnená metodologicky ixkrát aj v Británii, aj na Slovensku, a vychádza proste zo zlých premís. Úplne vymyslených premís. A ja sa znovu opýtam, a môžme sa o tom porozprávať, samozrejme, komu v tejto krajine štát garantuje 15,6-percentný výnos? Komu? Štátne dlhopisy to garantujú? Alebo aké, kto poskytuje takýto výnos v tejto krajine? Ale to je navrhnuté ako výnos poskytnutý privátnemu partnerovi v prípade projektu PPP univerzitnej nemocnici. To je podľa mňa problém.
Viskupič, Jozef, poslanec NR SR (2012-09-14):
Vzhľadom na to, že tu pracujeme s nejakou mierou určite paranoje, ktorú si niekoľkokrát spomenul v tvojom prejave, a zároveň s tým, ako písomne prihlásený poslanec Alojz Hlina viackrát spomenul, si myslím, že táto ad jedna, táto téma by potrebovala možno väčšiu kampaň alebo väčšiu vysvetľovaciu kampaň o tom, čo sa vlastne ide urobiť. Možnože pre potreby pléna parlamentu nám pán minister vysvetlí. A zároveň, čo by som chcel potom aj následne v rozprave povedať, to je presne, čo si možno sa snažil naznačiť, kategória tzv. transpozičného deficitu alebo toho, čo častokrát až otrocky preberáme pod hrozbou pokút do nášho právneho systému. Nestalo sa tak prvýkrát na tejto schôdzi, preto veľmi kvitujem tú otázku, ktorú si pánovi predkladateľovi položil, a to je, aby sa skutočne vyjadril k potrebe zavádzať tento integrovaný, alebo inteligentný systém, keďže možno existujú aj iné formy, ako ducha transpozície, alebo v rámci teda transpozície naplniť. Takže dúfam, že k tej odpovedi nakoniec príde. Ďakujem.
Sulík, Richard, predseda NR SR (2011-09-06):
Ďakujem. A teraz dávam slovo spravodajkyni pani poslankyni Dubovcovej, nech a páči.
V. Veteška, podpredseda NR SR: (2003-12-03):
Ďakujem, pán navrhovateľ, ďakujem, pán spoločný spravodajca. Nasleduje druhé čítanie o vládnom návrhu zákona o elektronickom  obchode . Vzhľadom na to, že tento návrh zákona predkladá podpredseda vlády a minister hospodárstva pán Rusko, je na ceste sem. Je mi ľúto, kolegyne poslankyne a kolegovia poslanci, musím na päť minút prerušiť rokovanie Národnej rady. Pán podpredseda vlády a minister hospodárstva je na ceste. Nemôžem ani pokračovať s ďalším bodom programu, pretože pán Rusko predkladá za sebou idúce návrhy vládnych návrhov zákonov, takže sa začína päťminútová prestávka. (Prestávka.) Prosím, keby ste túto skutočnosť prijali s porozumením, pretože pán podpredseda vlády určite rieši neodkladné úlohy ministra hospodárstva a úspech týchto úloh je dôležitý pre ďalší rozvoj našej ekonomiky. Prosím ešte o trpezlivosť. Prosím aj poslancov zo strany ANO, keby udržali dobrú pracovnú náladu v kolektíve medzi ostatnými poslancami, pretože pán minister hospodárstva vyšiel z tejto strany, z tohto parlamentu, ako kolegiálni priatelia budeme chvíľu čakať. Ale nabudúce treba, aby sme boli včasní a presní. Jedine, žeby hľadal investičné stimuly. (Po prestávke.)
Pčolinský, Peter, podpredseda NR SR (2022-12-06):
Prezentujeme sa a hlasujeme. (Hlasovanie.) Prítomných 136, za 96, proti 1, zdržalo sa 38, nehlasoval 1. Aj tento návrh pána poslanca Kuriaka sme schválili.
P. Paška, predseda NR SR: (2008-12-04):
(Hlasovanie.) 134 prítomných, 124 za, 4 proti, 6 sa zdržalo. Sme v treťom čítaní . Otváram rozpravu. Nik sa neprihlásil. Vyhlasujem ju za skončenú a budeme hlasovať ako o celku.
Sabolová, Mária, poslankyňa NR SR (2010-10-19):
Ďakujem pekne za slovo. Pani poslankyňa, vyjadrili ste vo svojom vystúpení istú pochybnosť pri zmene vydávania náhrad, ktorá môže byť na hrane, môžme povedať ústavnosti, tak ako vy ste to naznačili, ale len v tom prípade, ak by sme sa nepokúsili v zákone urobiť aj niektoré minimálne opatrenia. Chcem vám ale pripomenúť k vášmu vystúpeniu, že nárok, ak bol priznaný reštituentovi, ešte nezakladal nárok na presne stanovený pozemok, a preto táto zmena, ktorá je v tomto zákone, nijako neohrozuje reštituenta, že nemá nárok na priznaný pozemok alebo finančnú náhradu. Tak, ako bola vždy vysporiadavaná finančná náhrada, jej výška, tak budú aj všetci reštituenti, aj tí, ktorí ostali, uspokojovaní len podľa tej istej, tých istých pravidiel. Pani poslankyňa, keď ste zmenili zákon v minulom volebnom období, pri zmene zákona ste si dovolili vytvoriť a spracovať vo vláde aj nariadenie, ktoré išlo nad rámec zákona a podľa tohto nariadenia správna rada, ktorá doteraz fungovala, pripravovala aj návrhy. Táto vláda, súčasná vláda, musela tento zlý predpis, nariadenie zrušiť. Tento návrh vyzerá reštrikčný, ale aj ja chcem povedať, jednak za náš poslanecký klub, ale určite aj za všetkých kolegov z koalície, že sme o návrhu diskutovali a určite predložíme do druhého čítania pozmeňujúce návrhy, aby sme sa vyhli akejkoľvek pochybnosti nielen retroaktivity, ale aj netransparentného vybavovania jednotlivých reštituentov a budeme žiadať, aby boli vybavovaní tak, ako im reštitučný nárok vznikol od roku 1991 postupne... (Prerušenie vystúpenia časomerom.)
Šimečka, Michal, podpredseda NR SR (2024-02-13):
Ďakujem veľmi pekne. Otváram všeobecnú rozpravu. Nedostal som žiadnu písomnú prihlášku, a preto sa pýtam, či sa chce niekto prihlásiť do rozpravy ústne. Nie je tomu tak. Chce zaujať stanovisko ešte pani ministerka ako navrhovateľka? Nie je tomu tak. Pán spravodajca? Nie je tomu tak, prerušujem preto rokovanie o tomto bode. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov, ktorý prerokúvame v skrátenom legislatívnom konaní. Vládny návrh zákona je pod tlačou 134, výsledky rokovania výborov sú tlač 134a. Poprosím podpredsedníčku vlády a ministerku hospodárstva pani Denisu Sakovú, aby vládny návrh zákona odôvodnila. Prosím, pani ministerka. (Krátka pauza pre nefungujúci mikrofón za rečníckym pultom. Telefonovanie predsedajúceho interným telefónom.) Sekundu ešte, pani ministerka, kým opravíme číslo tlače na obrazovke. Takže máme pár minút technickú prestávku, kým sa podarí do systému nahodiť tlač č. 134. (Krátka technická prestávka.)
Hrušovský, Pavol, podpredseda NR SR (2011-06-02):
Takže súhlasíte? Pani poslankyňa, nechcete položiť doplňujúcu otázku? Preto, lebo pán minister odpovedal na vašu otázku. Ak ste spokojná s odpoveďou, ktorá súvisela s predtým položenou otázkou, tak... (Reakcia poslankyne.) Ale v poriadku. Už na vás nepríde, pani poslankyňa. Ďalší v poradí položil otázku pán poslanec Droba, ktorý nie je prítomný. Pán poslanec Laurenčík, nie je prítomný. Pán poslanec Vargovčák: „Vážený pán minister, kedy podľa vás vstúpi do platnosti novela vysokoškolského zákona, ktorá zruší povinnosť vykonať štátne skúšky na konci štúdia?“ Sa pýta pán poslanec Vargovčák vás, pán minister.
T. Rosová, poslankyňa: (2008-05-21):
Medzi tými, ktoré sú naozaj vynikajúce sú aj fínske, samozrejme, na špici, ale je tam aj Holandsko, je tam aj Kórea, kde je celkom iný postoj štátu. A to, čo ich spája, nie je to, akým spôsobom sú regulované alebo direktívne, alebo menej direktívne riadené, ale spája ich to, že majú skvelých učiteľov. A  vôbec napríklad nie to, že by mali málo detí v triedach. Najmenej žiakov v triedach je v Spojených štátoch, ktoré ste sám povedali, že celkom ideálne nefungujú v oblasti školstva. No a dobrý učiteľ, to je niečo, čo, samozrejme, náš predkladaný zákon nerieši nijakým spôsobom. Dobrých učiteľov je v každej spoločnosti obmedzené množstvo, a preto nie je ideál mať desať žiakov v triede, ale urobiť taký počet žiakov v triede, ktorý dokážu dobrí učitelia obsiahnuť. Preto, lebo radšej 30 žiakov a dobrý učiteľ ako 15 žiakov a 2 zlí učitelia. Ale hovorili ste niečo aj o zákone, hovorili ste skôr o tom, čo vám niekto porozprával, že ten zákon prinesie alebo obsahuje preto, lebo takmer nič z toho, čo ste hovorili s výnimkou práve toho počtu žiakov v triedach v tom zákone reálne nie je a nebude jeho dôsledkom. Čo bude jeho dôsledkom, budú novelizácie. Priznali ste, že sa tomu nebránite, ale vzali ste si nie celkom šťastný príklad vysokoškolského zákona. Potom zase bude váš pán predseda vlády rozprávať klamstvá... (Prerušenie vystúpenia časomierou.)
M. Vášáryová, poslankyňa: (2009-06-25):
Ďakujem pekne.
Jurinová, Erika, podpredsedníčka NR SR (2015-12-11):
Pán poslanec Matovič.
Šeliga, Juraj, podpredseda NR SR (2020-09-17):
Ďakujem. Máte doplňujúcu otázku? Stlačte, prosím, prihlásenie do rozpravy.
Grendel, Gábor, podpredseda NR SR (2020-04-30):
Ďakujem pekne, pán poslanec, zaujmite, prosím, miesto určené pre spravodajcov. Otváram rozpravu, do ktorej som nedostal žiadnu písomnú prihlášku. Pýtam sa, čo sa chce niekto do rozpravy prihlásiť ústne. Nie. Vyhlasujem rozpravu za skončenú. Chce k rozprave, ktorá nebola, zaujať stanovisko pani navrhovateľka? Nech sa páči.
Zmajkovičová, Renáta, podpredsedníčka NR SR (2013-03-20):
O slovo požiadal pán minister. Nech sa páči, pán minister, máte slovo.
Šimečka, Michal, podpredseda NR SR (2023-12-14):
Ďakujem veľmi pekne. Ako ďalší vystúpi pán poslanec Szalay.
Paška, Pavol, predseda NR SR (2014-10-30):
Pán poslanec Lipšic.
Vörös, Péter, poslanec NR SR (2016-12-06):
Ďakujem. Prosím, pán predsedajúci, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Zároveň, že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 27. januára 2017 a v gestorskom výbore do 30. januára 2017 od jeho pridelenia na prerokovanie v Národnej rade Slovenskej republiky.
Gröhling, Branislav, poslanec NR SR (2018-11-21):
Ďakujem, že si to spomenul a že si to zopakoval. Ja som to vyslovil tiež. Myslím si, že Martin to tiež podporí. A tá väčšina sa tu už začína pomaly tvoriť. Nie je tá väčšina na to, aby sme to už vypodpisovali, ale tá väčšina na to, aby sme sa začali naozaj seriózne rozprávať a klásť si tú otázku: Máme už pristúpiť k odvolávaniu ministerky školstva Lubyovej?
Kazda, Radovan, poslanec NR SR (2022-06-23):
Nie. Nie (Reakcia z pléna.)
V. Veteška, podpredseda NR SR: (2007-10-17):
Prosím, zapnite mikrofón pánovi poslancovi Slafkovskému.
B. Bugár, podpredseda NR SR: (2003-04-10):
Piatu vyžrebovanú otázku vám položil pán poslanec Jozef Hurban: „Je vláda SR informovaná o koncepcii rozvoja spoločnosti Whirpool Slovakia a ak áno, podporuje túto koncepciu?“ Nech sa páči.
Vášáryová, Magdaléna, poslankyňa NR SR (2015-09-22):
Ďakujem pekne, pani predsedajúca. Áno, chcem poďakovať pánu poslancovi Poliačikovi, že ešte rozvinul niektorú moju myšlienku z môjho krátkeho vystúpenia. A, pán veľvyslanec Mikloško, áno, správne si kladiete otázku, kedy budeme mať dosť. No, viete, niektorí ľudia nikdy nemajú dosť. Myslím si, že z čoho by nakoniec žili daňové raje, keby mali niekedy dosť. Takže tam si musíme uvedomiť, že asi čakanie na niektorých ľudí, aby si to uvedomili, nie je reálne. Ale predsa na Slovensku je veľké množstvo ľudí, ktorí sú súcitní, ktorí sú skutoční kresťania. Lebo myslím si, že to, čo terajšia kríza ukázala na Slovensku, je, že zas veľa tých kresťanských myšlienok nepreniklo do nášho bežného života tak, že dokonca sme svedkami, že naši niektorí hierarchovia sa vzpierajú svojmu pápežovi, a to teda v cirkvi panuje iná podriadenosť než v demokratickom štáte. Takže ja som to len chcela zdôrazniť. Ale ešte raz chcem povedať, tento zákon prispeje k tomu, že budeme flexibilnejší, že budeme lepšie využívať všetky financie a nebudeme vlastne legislatívne hádzať polená pod nohy tým, ktorí sú tí súcitní a tí kresťanskí. Ďakujem.
Hrnčiar, Andrej, podpredseda NR SR (2016-04-26):
Ďakujem. Pán poslanec Kollár.
Přidal, Alojz, poslanec NR SR (2014-09-24):
Pán kolega Petrák, rozdiel v investičných stimuloch, ktoré sme dávali my a vy ste dávali, je ten, že my sme vytvorili nové pracovné miesta. V Trnave tak vzniklo 3 500 nových pracovných miest. Vy dávate investičné stimuly, ako som povedal, 1,1 mil. ste tak dali U. S. Steelu, ale len za udržanie zamestnanosti na 5 rokov. Takisto v Dusle Šaľa nikto nevie, či tam budú vytvorené nejaké nové pracovné miesta. Ja som nezabudol na Jána Figeľa, ale možnože som zabudol na vás, pán kolega, sa opýtať, či ste z nejakej zemianskej rodiny, lebo vám sa tak dobre darí, že v majetkovom priznaní máte 26 ostatných plôch plus 2 orné pôdy. Neviem, kedy ste si to kúpili, možnože ste to zdedili, ale naozaj aj to by ma zaujímalo. Pán poslanec Pollák, ak je to tak, ja som nevedel jednoducho, že túto čiastku dávate svojim, teda rómskej komunite, naozaj si to veľmi vážim a vám za to ďakujem.
Bugár, Béla, podpredseda NR SR (2017-04-06):
Pán poslanec Bagačka.
Laššáková, Jana, podpredsedníčka NR SR (2014-11-09):
Pani poslankyňa Šípošová, nech sa páči.
Bugár, Béla, podpredseda NR SR (2011-05-27):
Pán poslanec Senko.
Saková, Denisa, podpredsedníčka vlády a ministerka hospodárstva SR (2023-12-14):
Ďakujem veľmi pekne za slovo. Vážený pán predsedajúci, vážená Národná rada, vážení členovia vlády, kolegovia, dovoľte mi, aby som podľa § 131 ods. 7 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky ospravedlnila z dnešnej hodiny otázok neprítomných členov vlády a oznámila ministrov poverených ich zastupovaním. Neprítomní: predseda vlády Slovenskej republiky Robert Fico, zastupuje ho podpredsedníčka vlády a ministerka hospodárstva Denisa Saková, minister vnútra slovenskej republiky Matúš Šutaj Eštok, zastupuje ho ministerka zdravotníctva Zuzana Dolinková. Neprítomní sú aj členovia vlády, ktorým neboli položené otázky: podpredseda vlády a minister obrany Róbert Kaliňák, podpredseda vlády a minister životného prostredia Tomáš Taraba, podpredseda vlády pre Plán obnovy a odolnosti a využívanie eurofondov pán Peter Kmec, minister pôdohospodárstva a rozvoja vidieka Richard Takáč, minister školstva, vedy, výskumu a športu Tomáš Drucker. Ďakujem veľmi pekne.
Čepček, Martin, poslanec NR SR (2022-09-22):
Ďakujem veľmi pekne. Pán kolega, ja sa čudujem, že vy tu hovoríte o ústave, ktorú v podstate vy nedodržiavate. Ďalej sa čudujem, čo tu splietate, keď vám asi slovíčko nezávislosť nič nehovorí. A keď sa tak pozrieme na ten váš prejav, tak musím skonštatovať, že jediné, čo ste priznali a čo ste potvrdili niekoľkokrát, bolo, že chcete mocensky ovládnuť trestné konanie. Jedine toto mi z toho vychádza. A to, že vy v skrátenom legislatívnom konaní schvaľujete väčšinu zákonov, teda v minulosti, ešte keď ste boli v koalícii, to vám vôbec neprekážalo. No a keď sa pozriem do aktuálneho diania v slovenskej politike, tak si treba uvedomiť, že vás toto, čo tu chcete dneska schváliť, už začalo dobiehať. A ako? Však vy ste sa pred pár dňami museli ospravedlniť ľuďom, ktorí boli takýmto spôsobom vzatí do väzby. Tak nehovorte, že idete niečo meniť a idete niekomu brať kompetencie, človeku, ktorého ústavná väčšina tohto parlamentu zvolila za generálneho prokurátora. A nebola to len ústavná väčšina, bolo to ďaleko viac poslancov. A vy idete okliešťovať jeho kompetencie? Ďakujem.
Záborská, Anna, poslankyňa NR SR (2021-10-05):
Ďakujem pekne, pán predseda. Ja by som len chcela, aby sa dalo do záznamu, že o správe generálneho prokurátora som hlasovala za, neviem prečo mi nefungovalo zariadenie. Ďakujem.
Simon, Zsolt, minister pôdohospodárstva a rozvoja vidieka SR (2011-02-08):
Ďakujem pekne každému za vystúpenie. Na výzvu pani poslankyne Gibalovej chcem povedať, že podľa mojej mienky bod č. 11 spoločnej správy §17a je dostatočne riešené dnes v § 17 ods. 2. Skôr je to dopovedanie toho, čo majú robiť štátne úrady. A tento zákon nemá sledovať, čo má robiť štátny úrad, alebo dopovedávať rozhodnutia a kroky štátnych úradov, ale chrániť záujem vlastníka, resp. riešiť jeho vzťah vo vzťahu k užívateľovi, ktorým dnes je záhradkár. Ale nedá mi, aby som nepovedal a nevyjadril sa k pánovi Jasaňovi, k tomu, čo odznelo. Ja som vo svojom úvodnom prejave povedal, že reagujeme na právoplatný rozsudok Európskeho súdneho dvora z 27. novembra 2007, a to bola vláda Roberta Fica, ktorá od účinnosti tohto rozsudku, ktorým Slovenská republika je viazaná do konania, do konca, teda do polovice roku 2010 neurobila nič, čo malo byť vykonané. Takže zodpovednosť vo vzťahu k Ficovej vláde a k reakcii riešenia tohto problému tu je. Ja nespochybňujem a nejdem naspäť do roku 1997. Tam som povedal, že tie parametre boli zle nastavené, i keď vieme a poznáme vývoj jednotlivých politických strán. Ďakujem.
Kollár, Boris, predseda NR SR (2023-02-01):
Ďakujem. Chce, žiada si záverečné slovo spoločná spravodajkyňa? Nie. Ďakujem pekne. Pýtam sa, pani spoločná spravodajkyňa, či môžeme pristúpiť k hlasovaniu. Áno. Pristúpime k hlasovaniu. Prosím pani poslankyňu Janu Majorovú Garstkovú, aby hlasovanie uvádzala. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov , tlač 1242.)
Pročko, Jozef, poslanec NR SR (2020-04-28):
Ďakujem. Pán poslanec Pčolinský, ja som si vás pozorne, veľmi pozorne vypočul a absolútne musím povedať, že presne je to o tom, že táto koalícia začala v koronakríze také, takú, takú, taký vstup do, do vládnutia nemala ani jedna, ani jedna vládna koalícia. To, čo sa počas tohoto obdobia stihlo, stíha sa, a ako sa pracuje, je niečo výnimočné, to môžem povedať. Samozrejme, že sa robia chyby, samozrejme, že sa robia rôzne veci, ktoré sa nepáčia aj opozícii, ale kto nerobí, tak nerobí chyby, ale kto robí, tak tie chyby robí. Viete, pán Pčolinský, vy ste tu dlhý čas, vy viete, ako pôsobí opozícia, a ja som sledoval dlhé roky opozíciu, ja som sledoval opozíciu a musím povedať, že opozícia za čias vlády pána premiéra Pellegriniho a Fica kritizovala ich kšefty. Táto opozícia nemá čo kritizovať, tak vyťahuje 20 rokov staré videá, vyťahuje to, že máte brata v..., v SIS-ke, vyťahuje staré veci. Keď jedinú jednu vec vytiahnu na nás, ktorá bude naozaj korupčná, tak nech sa páči. Ale ĽSNS počas predchádzajúcich štyroch rokov nevytiahla ani jednu jedinú kauzu na smerákov, ani jednu jedinú kauzu, len tu ticho šúchali nohami a bratríčkovali sa... (Prerušenie vystúpenia časomerom.)
Pellegrini, Peter, predseda NR SR (2024-02-08):
Ak má námietku pán poslanec Majerský, tak musí povedať pán Majerský, nie vy tu ostatní. Dobre? Máte námietku? To stačí, keď mi len poviete. Nemusíte sa hlásiť. Má námietku pán poslanec Majerský. Ďakujem. A naozaj, panie kolegyne, nemôžete za pána Majerského vykrikovať, že máte námietku. Nech sa páči, hlasujeme o námietke pána poslanca Majerského. (Hlasovanie.) Prítomných 141, za 62, proti 78, zdržal sa 1. Námietku sme neschválili.
Laššáková, Jana, podpredsedníčka NR SR (2012-11-28):
Pán poslanec Mikloško, nech sa páči.
Bugár, Béla, podpredseda NR SR (2017-09-06):
Nech sa páči, prezentujme sa a hlasujme. (Hlasovanie.) Prítomných 140, za 101, proti 13, zdržalo sa 26 poslancov. Návrh sme schválili. Teraz budeme hlasovať v prvom čítaní o vládnom návrhu zákona o poskytovaní podpory a dotácií v pôdohospodárstve a rozvoji vidieka (tlač 624). Prosím teraz pána poslanca Muňku, aby uviedol jednotlivé hlasovania. (Hlasovanie o vládnom návrhu zákona o poskytovaní podpory a dotácie v pôdohospodárstve a rozvoji vidieka , tlač 624.)
Záhumenský, Marián, poslanec NR SR (2013-12-05):
Budem pokračovať po hlasovaní, ďakujem.
Jurinová, Erika, podpredsedníčka NR SR (2012-12-18):
Pán poslanec Bugár.
Pellegrini, Peter, predseda NR SR (2024-02-08):
Prezentujme sa a hlasujme o bode č. 75 poslaneckého návrhu pána poslanca Galka a Grendela. (Hlasovanie.) Prítomných 137, za 27, proti 77, zdržalo sa 33. Tento bod sme neschválili.
M. Číž, podpredseda NR SR: (2007-12-11):
Vážené kolegyne, kolegovia, nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a o zmene a doplnení zákona Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov . Tlač, v ktorom je tento návrh, má číslo 474. Poprosím predsedu navrhnutého gestorského výboru, výboru pre ľudské práva, národnosti a postavenie žien, pána poslanca Lászlóa Nagya, aby hlasovanie uviedol. Vzhľadom na to, že je prvé čítanie, tak najprv budeme hlasovať o návrhoch podaných podľa § 73 ods. 3 zákona o rokovacom poriadku. Pán predseda, máte slovo.
B. Bugár, podpredseda NR SR: (2003-10-22):
(Hlasovanie.) Prítomných 136 poslancov, za návrh hlasovalo 130, proti 2, hlasovania sa zdržali 3, nehlasoval 1. Konštatujem, že Národná rada schválila návrh uznesenia, že prerokujeme návrh zákona v druhom čítaní. Nech sa páči. P. Biroš, poslanec: Ďalej prosím, pán predsedajúci, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky...
Grendel, Gábor, poslanec NR SR (2017-06-15):
Ďakujem pekne, pani predsedajúca. Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o obecnom zriadení (tlač 606). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Súčasťou predloženého návrhu je aj stanovisko Ministerstva financií SR. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali ústavnoprávny výbor a Výbor Národnej rady pre regionálnu..., pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 31. augusta 2017 a v gestorskom výbore do 5. septembra 2017. Mám tu napísané, že pán predsedajúci, ale, pani predsedajúca... (Prerušenie vystúpenia predsedajúcou.)
P. Hrušovský, predseda NR SR: (2004-10-26):
E. Rusnáková, poslankyňa: Gestorský do 31 dní.
Danko, Andrej, predseda NR SR (2017-09-11):
Ďakujem, pán poslanec. Bez reakcie pána poslanca. Myslím, že vzhľadom na uvedené vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť pán spravodajca? Nie. Prerušujem rokovanie o tomto bode programu. Ak dovolíte, len by som uviedol a neviem, skúsime to ešte, budeme pokračovať prvým čítaním o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona je uverejnený ako tlač 615. Návrh na jeho pridelenie na prerokovanie výborom je v rozhodnutí č. 641. Dávam slovo poslancovi Jozefovi Rajtárovi, aby za skupinu poslancov návrh ústavného zákona uviedol.
Kotleba, Marek, poslanec NR SR (2021-02-24):
Áno, ale však to mu vedia pomôcť na pumpe s kúpou a starší človek jednoducho nevie chodiť v týchto elektronických veciach. A niektoré tie úseky diaľnic sú tak spravené, že jednoducho ten človek, ak by chcel ten úsek diaľnice prejsť, tak jednoducho by musel urobiť obkľuku, ja neviem, aj 50 – 60 kilometrov. Čiže ak by sme urobili nejakú novelu tohto zákona, takú rozsiahlejšiu a vedeli by sme tam prispieť aj my nejakými svojimi poznatkami a názormi v tom, tak vedeli by sme naozaj niečo s tým urobiť, pretože aj úseky ciest niektoré sú také, že tí ľudia jednoducho nemajú ako prejsť a potrebujú prejsť, ja neviem, päť kilometrov z bodu A do bodu B a majú tam dvojkilometrový úsek, kde majú napríklad mýtnicu, automaticky ich to zaznamená. Čiže aj na takéto veci si treba dať pozor. A ďalšia vec, ak by sme sa tomu venovali trochu viac a do budúcna by sme chceli naozaj niečo takéto spraviť a zamerať sa hlavne aj na tých cudzincov, lebo sčasti ste to už v reakcii objasnili, že ako to bude, ale pravdou je to, že neposielajú zo zahraničia iba pokuty za rýchlosť, ale aj v súčasnosti posielajú pokuty za diaľnice, napríklad chodia pokuty aj z Maďarska, chodia pokuty aj z Rakúska, čiže už teraz to majú oni sfunkčnené. A ďalšia vec, napríklad aj taká krajina ako Bulharsko má už zavedený taký systém, že po kúpe diaľničnej známky alebo prípadne nálepky, v tom momente vás vedia skontrolovať, čiže majú na to takú službu, kde v momente zakúpenia vedia, že ten dotyčný tú diaľničnú nálepku má, a vedia to riešiť aj na mieste aj v blokovom konaní. U nás som sa nestretol, že by pri vozidlách do 3,5 tony niekoho na mieste pokutovali za diaľničnú nálepku, ako sa spustil tento elektronický systém. Čiže na toto naozaj treba určite rozsiahlejšiu novelu tohto zákona a dúfam, že naozaj na tom popracujeme aj do budúcna. A je mi ľúto, že naozaj v skrátenom konaní iba jeden takýto bod riešime, aj keď ten zákon naozaj má vážne chyby. To je celé, ďakujem.
Kažimír, Peter, podpredseda vlády a minister financií SR (2012-07-25):
Ďakujem veľmi pekne. Zámerom novely zákona o dani z pridanej hodnoty je prijať legislatívne opatrenia, ktoré efektívne potlačia možnosť podvodných aktivít a zabránenia ich ďalšiemu rozširovaniu a ktoré súčasne nebudú predstavovať administratívne prekážky, alebo minimálne, budú predstavovať minimálne administratívne prekážky rozvoja podnikateľských aktivít legálne podnikajúcich subjektov. Opatrenia majú efektívnym spôsobom eliminovať nelegálne aktivity podnikateľských subjektov, ktoré majú negatívne účinky na zdravú hospodársku súťaž a znižujú kvalitu podnikateľského prostredia. Zároveň sa návrhom zákona preberá do zákona o dani z pridanej hodnoty čl. 4 Smernice Rady, ktorým sa mení a dopĺňa Smernica z roku 2006/112 Európskeho spoločenstva, pokiaľ ide o miesto poskytovania služieb, a Smernica Rady Európskeho spoločenstva, ktorou sa mení a dopĺňa Smernica o spoločnom systéme dane z pridanej hodnoty. Návrh zákona nadobudne účinnosť 1. októbra 2012 s výnimkou ustanovení, ktorými sa preberá do zákona o dani z pridanej hodnoty európska legislatíva. Voľným jazykom, v tejto novele zákona premietame v podstate prvý balík opatrení z takzvaného akčného plánu boja proti daňovým únikom. Ďakujem.
Valocký, Jozef, poslanec NR SR (2014-11-09):
Ďakujem pekne, pani podpredsedníčka. Ja si vážim, že nový minister zdravotníctva sa postavil k tejto otázke tak, ako sa k nej postavil. Treba veci prešetriť. My nevieme, či v Čechách to cétečko bolo upgradované alebo či bolo nové kúpené, či má 64 alebo 128 sliceov. Treba tie veci preveriť a potom jasne treba povedať, že, áno, bolo predražené alebo nebolo predražené. Ak ste si všimli, pán premiér povedal jasne, že pre podozrenie prijala ministerka politickú zodpovednosť. To neznamená, že ešte sa táto kauza nebude vyšetrovať a bude jej nejaký koniec. Chcel by som ešte upriamiť pozornosť, keďže niekoľkokrát to tu bolo povedané, na operačné stoly v Nitre. Operačné stoly v Nitre, pán Lipšic a pán, ako sa volá, z OĽaNO, Matovič, sú v horizontálnej polohe 500-kilové, na nich 80 až 90 % operácií prebieha v polohe inej (hore hlava, dolu nohy, naboku) a tieto stoly majú nosnosť do 270 kilogramov v týchto polohách. Okrem toho tam sa dávajú závažia, infúzie, monitory, zavesujú sa rôzne prídavné zariadenia, ktoré vážia 40 až 50 kilogramov. Okrem toho sa opiera o stôl operatér. Takže tieto stoly sú v týchto polohách do 270 kilogramov. A odporučil by som týmto pánom, ktorí neustále chodia a kritizujú Fakultnú nemocnicu Nitru, ak raz budú operovaní, nech sa páči, budú tam mať kvalitné dobré stoly a kvalitných odborníkov. Ďakujem pekne.
Suja, Miroslav, poslanec NR SR (2023-02-09):
Ďakujem za slovo. Pán kolega Šefčík, vy ste predtým povedali, že tri roky sa nerobilo skoro nič alebo veľmi málo, tak ja som len potvrdil vaše slová. To som nehovoril, ja som len potvrdil vaše slová, pozrite si zo záznamu, takže zbytočne ako na mňa hovoríte... (Reakcia z pléna.) Musíme uznať, musíme uznať, že za dva a pol roka, kedy bol minister školstva Gröhling, sa na školách veľa vecí bojkotovalo, nerobilo, či už úmyselne, z nedbanlivosti, alebo neschopnosti, to už nahám na posúdenie iným, ale toto musíte uznať aj vy.
Dostál, Ondrej, poslanec NR SR (2018-06-14):
Ďakujem, pán minister, za odpoveď. Začnem tým, čím ste začali aj vy, aj by som sa vás pýtal, aj som sa vás pýtal na ten milión eur, ale nebolo to vylosované, takže k tomu automobilovému priemyslu. Ja teda uznávam, že tá situácia nie je identická, ale napriek tomu závislosť ekonomiky na jednom type výroby je potenciálnym alebo môže byť potenciálnym problémom, najmä v kontexte, v kontexte dnešných udalostí sa dozvedáme o možnosti, že by nám teda Spojené štáty zaviedli, zaviedli clá na dovoz práve automobilov, čo by mohlo mať dôsledky aj podobe obchodných vojen alebo nejakých zmien v obchodných vzťahoch aj v globálnom meradle. A samozrejme, že tá kríza, ktorú ste spomínali vo svojej odpovedi, sa môže v nie veľmi vzdialenej dobe v nejakej forme znovu, znovu zopakovať a pokles dopytu aj po autách vyrábaných na Slovensku nastať, nastať môže. Takže nedostal som celkom odpoveď na tú otázku, že či máte pripravené analýzy a také kroky, ak by sa schyľovalo ku krízovému scenáru, ako konať tak, aby Slovensko nedopadlo podobne ako Detroit. Čiže tá odpoveď je, že nemáte pripravené analýzy, lebo to nepovažujete za problém a myslíte si, že, že Slovensku nič také nehrozí. Lebo ja naozaj nekonfrontačne sa pýtam, že či to považujete za problém alebo nie. Lebo ak to považujete za možný problém smerom do budúcnosti, tak by asi bolo dobré, keby sa analytici ministerstva financií alebo teda nejakých iných útvarov tomu venovali, že čo môže nastať. Ak tá odpoveď je, že to nie je problém, že sme v úplne inej situácii ako Detroit a nech príde kríza, tak nás to iba posilní, tak potom samozrejme, že nie, tá odpoveď, len som ju nepochopil, ale bola to implicitná odpoveď na moju otázku, samozrejme. Ďakujem.
Ľupták, Pavel, poslanec NR SR (2024-04-24):
Číslo 21 spoločnej správy nemôžeme dať hlasovať, pretože sme odhlasovali bod 19 zo spoločnej správy. V rozprave podaný prvý pozmeňujúci návrh pána poslanca Viskupiča je rozširujúci a keďže navrhovateľ s ním nevyjadril súhlas pred hlasovaním, tak podľa § 94 ods. 2 o rokovacom poriadku o ňom nemôžeme hlasovať.
Laurenčík, Milan, podpredseda NR SR (2020-09-25):
Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím spoločného spravodajcu zo zahraničného výboru pána poslanca Mariána Kéryho, aby uviedol hlasovanie o návrhu uznesenia Národnej rady k zahraničnej a európskej politike Slovenskej republiky v roku 2020 (tlač 162). Nech sa páči, pán poslanec, máte slovo.
Laurenčík, Milan, podpredseda NR SR (2020-11-05):
Pán poslanec, toto sú, bod, písomné odpovede na interpelácie. (Reakcia rečníka.) Lebo budú ešte aj interpelácie, takže... (Reakcia rečníka: „No dobre.“ ) Ďakujem. Takže keďže v tomto bode písomné odpovede nikto v rozprave nevystúpi, vyhlasujem rozpravu za skončenú a prerušujem rokovanie o tomto bode. Hlasovať o uznesení budeme v rámci ďalších hlasovaní. Teraz otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. K predneseniu interpelácie sa písomne nikto neprihlásil. Pýtam sa, či sa hlási niekto z poslancov k predneseniu interpelácie v rámci tohto bodu. Pán poslanec Richter, nech sa páči, máte slovo. Ak by chcel ešte niekto ďalší, tak spustite, prosím vás, tabuľu na prihlásenie. Nikto, iba pán poslanec Richter. Nech sa páči.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 134, za 47, proti 7, zdržalo sa 80. Konštatujem, že návrh schválený nebol.
Žiga, Peter, podpredseda NR SR (2024-01-11):
Pán poslanec Pollák.
Kučerová, Viera, poslankyňa NR SR (2015-09-25):
Ďakujem, pani predsedajúca. Vážený pán minister, vážené kolegyne, kolegovia, dovoľte, aby som vás informovala o prerokovaní uvedeného návrhu zákona v Ústavnoprávnom výbore Národnej rady. Národná rada uznesením z 25. júna 2015 pridelila vládny návrh zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti v znení neskorších predpisov a ktorým sa menia a dopĺňajú niektoré zákony, na prerokovanie ústavnoprávnemu výboru, a to aj ako gestorskému výboru, a určila lehotu na jeho prerokovanie v druhom čítaní. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Uvedený vládny návrh zákona Ústavnoprávny výbor prerokoval a odporúčal ho Národnej rade schváliť. Z uznesenia Ústavnoprávneho výboru vyplýva 18 pozmeňujúcich a doplňujúcich návrhov, ktoré sú uvedené v časti IV tejto správy, ktorú máte. Gestorský výbor odporúča o všetkých pozmeňujúcich a doplňujúcich návrhoch uvedených pod bodmi 1 až 18 hlasovať spoločne s návrhom schváliť. Gestorský výbor zároveň odporúča Národnej rade predmetný vládny návrh zákona schváliť ako celok, a to v znení uvedených pozmeňujúcich a doplňujúcich návrhov. Správa ústavnoprávneho výboru o prerokovaní vládneho návrhu zákona bola schválená uznesením ústavnoprávneho výboru č. 665 zo 16. septembra 2015. Týmto uznesením ma zároveň výbor ako spoločnú spravodajkyňu poveril, aby som na schôdzi Národnej rady informovala o výsledku rokovania výboru a pri rokovaní o predmetnom návrhu zákona predkladala návrhy v zmysle príslušných ustanovení zákona o rokovacom poriadku Národnej rady. Prosím, pani predsedajúca, otvorte rozpravu.
P. Paška, predseda NR SR: (2010-02-04):
(Hlasovanie.) 136 prítomných, všetci boli za. Návrh sme postúpili do druhého čítania.
Zmajkovičová, Renáta, podpredsedníčka NR SR (2013-06-17):
Pán poslanec Podmanický.
Krúpa, Juraj, poslanec NR SR (2024-01-09):
Ďakujem, pán predseda. Pán kolega Bužo, naozaj váš prejav bol ľudský a v určitých momentoch mi pripomenul niektoré originálne momenty v histórii, ako napríklad Georgea Orwella a jeho dielo Farma zvierat, pretože tak pekne ste použili ten výraz že rovný a rovnejší. A presne v tom momente som si na to spomenul a je to taký krásny príklad, keď sa pozrieme dnes na túto koalíciu, na spoločnosť, kde tento zákon vyslovene odzrkadľuje to, že všetci sme si rovní, ale oni sú si rovnejší. Že ten zákon, ten zákon síce bude znižovať trestné sadzby pre všetkých, ale im pomôže, ich zachráni. Čo je ale najlepšie na tom, je, že oni si sami kopú jamu. Oni si to sami neuvedomujú, pretože tým znižovaním trestných sadzieb a zvyšovanie tých, tých finančných limitov dôjde k tomu, že sa bude zvyšovať kriminalita, že bude ohrozená bezpečnosť na uliciach a bude ohrozená bezpečnosť bežných ľudí. Bežných ľudí, aj tých bežných voličov na vidieku, v malomestách, voličov HLAS-u, SMER-u a tak ďalej. A tí začnú byť nespokojní a uvidíme, že to potrvá možno ešte rok alebo dva, ale tá nespokojnosť sa začne prejavovať a tí ľudia sa začnú pýtať, ako je to možné, že ja nemám ochranu, že ja nemám bezpečnosť. Pretože ľudia, ktorí ich budú okrádať, ktorí ich budú ohrozovať, budú ďalej behať po slobode, budú proste behať s podmienkou. Takže toto sú tie veci, ktoré ich samých dobehnú, a ja to práve v tomto momente vidím svetlo na konci tunela. Ďakujem.
Paška, Pavol, predseda NR SR (2012-09-20):
Hlasujeme o bodoch 2, 4 až 9 zo spoločnej správy. Odporúčanie je schváliť. (Hlasovanie.) 142 prítomných, 126 za, 16 sa zdržali. Tieto body sme schválili.
B. Bugár, podpredseda NR SR: (2002-07-02):
(Hlasovanie.) Prítomných 111 poslancov, za návrh 10, proti 65, zdržalo sa 33 poslancov, nehlasovali 3. Bod 4 zo spoločnej správy sme neprijali.
Jurinová, Erika, podpredsedníčka NR SR (2014-06-06):
Na vaše vystúpenie je jedna faktická poznámka. Uzatváram možnosť prihlásiť sa s faktickou poznámkou. Nech sa páči, pán poslanec Zajac.
Hrnčiar, Andrej, podpredseda NR SR (2017-04-05):
Otváram všeobecnú rozpravu. Do rozpravy som dostal jednu písomnú prihlášku. Písomne sa prihlásil pán poslanec Žarnay, ktorému týmto zároveň dávam slovo.
Viskupič, Jozef, poslanec NR SR (2017-02-08):
Myslím, že si ten argument alebo pre mňa tri podstatné argumenty, ktoré si povedal, vystaval celkom slušne. Po prvé, chceš veriť a mám pocit, že dobromyseľne chceš veriť v tom, že nová – z veľkej pravdepodobnosti zostane ženský rod – ombudsmanka bude pokračovať v tradícii ombudsmanky, ktorú už my dvaja sme, myslím, volili. A myslím, že sme neurobili zle, že pani Dubovcová sa stala a dala svoju nezmazateľnú pečať tomuto úradu. Druhý argument si použil, že, a tam ho chcem podčiarknuť a podpísať čo najviac sa dá, a to je, aby nová ombudsmanka požívala takú prirodzenú autoritu aj voči plénu parlamentu, že jej správy budú prechádzať. Veľmi, veľmi dôležitý fakt. Tretí argument pre mňa už bol trošička, že, ajhľa, politik. Mal som pocit, že nech hovoríš k jednej alebo druhej kandidátke, už sa bavíš s reálnou budúcou ombudsmankou. A aj rozumiem tomu rozmeru, pretože myslím si, že ak by sme pomeriavali kvalitu, tak môžem sa s tými argumentami stotožniť. A ja som preto vyzdvihol v predchádzajúcej faktickej jeden moment tej danej ľudskej skúsenosti alebo tomu ľudskému rozmeru, kde ja mám za seba viac dôveru v Janku Šípošovú, pretože naozaj je to človek, ktorý vždy stál na strane tých slabších a má s tým reálnu skúsenosť. Ale rozumiem aj rozmeru odbornosti a toho, že si nikde nevidel pol slova, ktoré by spochybňovalo ako keby jej proti kandidátku. A chcem sa, a možnože až na budúce.
P. Paška, predseda NR SR: (2009-09-11):
Pán poslanec Halecký.
Glváč, Martin, podpredseda NR SR (2016-10-26):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Soni Gaborčákovej. Nech sa páči. Pani navrhovateľka, ste prihlásená aj písomne, to znamená... (Reakcia navrhovateľky.)
I. Mikloš, podpredseda vlády a minister financií SR: (2005-10-25):
Z dôvodu zjednodušenia administratívnej náročnosti sledovania nárokov na štátnu prémiu, ako aj z dôvodu nepravidelného sporenia v rámci jedného roka sa upravuje možnosť uplatniť nárok na štátnu prémiu za celý rok jedenkrát ročne. V súlade s nastúpeným trendom postupného znižovania zainteresovanosti štátu na podpore tohto typu finančného produktu s perspektívou zvýšenia objemu podpory pre nájomné bývanie je v návrhu upravená aj suma maximálnej výšky štátnej prémie. Novela zároveň rieši aj niektoré legislatívnotechnické úpravy zákona. Ďakujem za pozornosť.
J. Počiatek, minister financií SR: (2009-04-15):
Novela zákona na základe uznesenia vlády číslo 145 z 27. februára 2008 zakotvuje colníkom vyšetrovacie kompetencie, ktoré im umožnia vykonávať trestné stíhanie bez ohľadu na výšku uloženého trestu. Zavádza sa povinnosť colníka vykonať záverečnú vyšetrovateľskú skúšku a uvádza sa taxatívny výpočet činností, ktoré môže vykonávať vyšetrovateľ, čakateľ. V tejto súvislosti sa súčasne novelizuje zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov, ako aj Trestný poriadok. Predkladaný návrh novely zákona novo upravuje základné podmienky prijatia občana do služobného pomeru a kvalifikačné predpoklady na funkciu colníka. Upravuje inštitút služobného hodnotenia, prepustenia zo služobného pomeru, skončenia služobného pomeru. Novo ustanovuje získanie zvyšovania a prehlbovania kvalifikácie colníkov a modifikuje niektoré ustanovenia týkajúce sa konania vo veciach služobného pomeru colníka. Navrhovaným znením sa upravuje možnosť vyslania colníka na zahraničnú služobnú cestu a zavádza sa nový inštitút činnej zálohy, do ktorej je colník zaradený počas vyslania do zahraničia na výkon štátnej funkcie a služby. V nadväznosti na celý rad nových právnych predpisov týkajúcich sa ochrany zdravia pri práci sa novo upravuje výkon štátnej služby v sťaženom a zdraviu škodlivom pracovnom prostredí, ako aj príplatok za takúto službu. Novela colného zákona upravuje povinnosti osoby prepravujúcej leteckou alebo železničnou dopravou tovar cez colnú hranicu spoločenstva. Upravujú sa aj náležitosti rozhodnutí v colnom konaní a v súvislosti s modernizáciou a elektronizáciou colných postupov. Ďakujem za slovo, skončil som.
Abrhan, Pavol, poslanec NR SR (2014-09-24):
Ďakujem pekne. Pán poslanec Petrák, vy ste začali tým, že tento návrh zákona je len snahou o zviditeľnenie sa pred komunálnymi voľbami. Chcem vás ubezpečiť, pokiaľ ste si nevšimli, ani jeden z predkladateľov tohto návrhu nekandiduje v komunálnych voľbách, takže nie je žiadny dôvod, aby sa chceli takýmto spôsobom zviditeľniť. Som presvedčený, že chcú riešiť reálny problém, ktorý na Slovensku existuje. A to je kumulácia funkcií. Keď ste sa už pýtali na pána Ďurkovského, musím povedať, že ja som bol vtedy aj členom klubu a ja som to pánovi Ďurkovskému pripomínal a som ho vyzýval na klube, aby dodržal svoj sľub a do 30 dní po nadobudnutí mandátu poslanca Národnej rady sa vzdal funkcie primátora. V tomto zmysle sme urobili na klube všetko. To, že pán Ďurkovský sa rozhodol tak, ako sa rozhodol, bolo vtedy jeho rozhodnutie. Okrem tohto prípadu KDH v celej histórii nekumulovalo takýmto spôsobom funkcie. Chcem vám ale povedať, že čakal som, že vo svojom vystúpení keď tak obhajujete kumuláciu funkcií, mi poviete, ako starosta alebo primátor vykonáva svoju funkciu vo svojom meste alebo v obci, ak od utorka do piatka sedí tu v pléne Národnej rady. Na toto ste, žiaľ, neodpovedali.
Kaliňák, Robert, podpredseda vlády a minister vnútra SR (2012-10-18):
Ďakujem pekne.
B. Bugár, podpredseda NR SR: (2001-10-05):
Takže, vážení páni poslanci a panie poslankyne, je nás 76, to znamená, že budeme hlasovať o tom, aby Národná rada mohla prerokovať a hlasovať o pozmeňujúcich návrhoch k tomuto vládnemu návrhu ihneď. To znamená, že podľa rokovacieho poriadku skracujeme 24-hodinovú lehotu. Nech sa páči, prezentujme sa a hlasujme o tomto návrhu. (Hlasovanie.) Prítomných je 85 poslancov, za 79, proti 4, nehlasovali 2. Takže, pán spoločný spravodajca, môžeme pristúpiť k hlasovaniu.